Joonas Korpisalo

Joonas Korpisalo (*28. apríl, 1994, Pori, Fínsko) je fínsky profesionálny hokejový brankár, ktorý aktuálne pôsobí v tíme Boston Bruins v National Hockey League. V roku 2020 bol nominovaný do NHL All-Star Game. 

 Kariéra 
Joonas Korpisalo hokejovo vyrastal vo Fínsku. Patril k najväčším brankárskym talentom domácich juniorských súťaží, keď v roku 2012 získal ocenenie pre najlepšieho brankára juniorskej sekcie najvyššej Liigy. V roku 2012 bol draftovaný do NHL tímom Columbus Blue Jackets v 3. kole draftu (celkovo ako 62.).

V seniorskom hokeji debutoval v tíme Jokerit Helsinki a neskôr v Liige pôsobil aj za Ilves Tampere. 

Do Severnej Ameriky sa preusnul v sezóne 2014/2015, keď po podpísaní vstupného kontraktu s Columbusom, sezónu dokončil v Springfielde Falcons v American Hockey League. 

V NHL debutoval 14. decembra 2015, keď pri zranení Sergeja Bobrovského nastúpil proti Tampa Bay Lightning. Korpisalo chytil 27 z 29 striel, ale Blue Jackets zápas prehrali 1:2.

V roku 2016 vyhral s tímom Lake Eerie Monsters AHL a získal Calder Cup. 

Nastálo sa v NHL usadil až v sezóne 2017/2018, najskôr ako Bobrovského náhradník, ale od sezóny 2019/2020 vytvoril tandem s Elvisom Merzļikinsom ako tzv. "1B" brankár (brankár, ktorý nie je jednotkou, ale delí si s 1A brankárom zápasy takpovediac napolovicu). 

Jeho najvýraznejším úspechom v drese Blue Jackets bolo Play-Off 2020, v ktorom sa v 1. kole postavili Tampe Bay. Korpisalo si v 9 zápasoch pripísal 94,1% úspešnosť zákrokov. V prvom zápase sérii vytvoril ligový rekord v najvyššom počte zákrokov brankára v jednom zápase. Stretnutie išlo do štyroch predĺžení, a i keď Columbus napokon prehral, Korpisalo urobil až 74 zákrokov.  V sezóne 2019/2020 bol nominovaný aj do NHL All-Star Game, kde však napokon kvôli zraneniu nenastúpil.

Ročník 2021/2022 jeho výkonnosť prepadla na jeho kariérne minimu, keď v 22 zápasoch zneškodnil iba 87,7% striel. Pred prestupovou uzávierkou v roku 2023 bol vymenený v trojvýmene spolu s obrancom Vladislavom Gavrikovom do Los Angeles Kings, opačným smerom do Vegas Golden Knights putovala z Kings dlhoročná brankárska jednotka tímu Jonathan Quick a Columbus získal niekoľko draftových výberov. Los Angeles Korpisalo pomohol vstúpiť do Play-Off, ale tam vypadli v prvom kole s Edmontonom Oilers.
vľavo|náhľad|Korpisalo v drese Bostonu Bruins
Po sezóne 2022/2023 sa stal neobmedzeným voľným hráčom. Možného prvého brankára tímu v ňom uvidel klub Ottawa Senators, ktorý si ho upísal päťročnou zmluvou v priemernej ročnej hodnote 4 milióny amerických dolárov. Napriek tomu v tíme strávil iba jednu nevydarenú sezónu, v ktorej Senators nepostúpili do Play-Off,

V lete 2024 bol vymenený spolu s 1. kolom draftu a centrom Markom Kastelicom do Bostonu Bruins za švédskeho hviezdneho brankára - Linusa Ullmarka. 

V Bostone Korpisalo pôsobí ako stabilný náhradník Jeremyho Swaymana. V NHL k februáru 2026 odchytal 324 zápasov, pripísal si 136 výhier, 3,05 priemer inkasovaných gólov na zápas, 90,0% úspešnosť zákrokov a 8 čistých kont. 

 Reprezentačná kariéra 
Joonas Korpisalo reprezentoval Fínsko na jedných Majstrovstvách sveta, v roku 2017. 

Vo februári 2026 bol nominovaný na Zimné olympijské hry 2026, keď nahradil zraneného Ukku-Pekka Luukkonena. 

Na junioskej úrovni sa zúčastnil Majstrovstiev sveta v ľadovom hokeji hráčov do 18 rokov (2012), Majstrovstiev sveta hráčov do 20 rokov (2013),  Hlinka Gretzky Cupu (2012) a raz European Youth Olympic Winter Festivalu (2011), kde získal striebornú medailu. 

 História zmlúv v NHL 
+TímRok začiatkuRok koncaCAP HIT*Typ zmluvy**Columbus Blue Jackets20142017743 000 $nováčikovskáColumbus Blue Jackets20172019900 000 $jednocestnáColumbus Blue Jackets201920201 150 000 $jednocestnáColumbus Blue Jackets202020222 800 000 $jednocestnáColumbus Blue Jackets202220231 300 000 $jednocestnáLos Angeles KingsjednocestnáOttawa Senators202320284 000 000 $jednocestnáBoston Bruins
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia 28. apríla
Kategória:Narodenia v 1994
Kategória:Fínski hokejisti
Kategória:Fínski hokejoví brankári
Kategória:Hokejisti na Zimných olympijských hrách 2026
Kategória:Účastníci MS v hokeji 2017
Kategória:Brankári Columbus Blue Jackets
Kategória:Brankári Ottawa Senators
Kategória:Brankári Los Angeles Kings
Kategória:Brankári Boston Bruins
Kategória:Hráči Jokerit Helsinki
Kategória:Hokejisti draftovaní klubom Columbus Blue Jackets